Head, halvad ja pühad
Puhas ja plekita rüü mulle endale võimatu
surematu sangar - selline mu meel on
õnnetu kerjus, loodud otsima, selliseks ma sündisin siia ellu
Jumal tahtis ja andis maailmale oma armsama, kes minu pärast
risti kandis, haavatud inimese pärast. Jumal andis oma Sõna,
igavese armastuse, minu pärast kandis risti, et ma ei hukkuks.
Küünlaleek hääbub, varjud saabu- vad, sinu armastuse märk on, et
veel saan elada. Sinu soojust, Isa, palun, olen hädaline
kas saab veel tulla su juurde inimene, ilma tingimusteta
Jumal andis valguse maailma, mida armastas. Haavatud inimese pärast
risti kandis. Jumal andis oma Sõna, igavese armastuse, minu
pärast risti kandis, et ma ei hukkuks.
Jumal andis oma Sõna, igavese armastuse. Minu pärast kandis
risti, et ma ei hukkuks.
"ja tehes rahu ristivere läbi, lepitada tema läbi enese poole
kõik, nii maa peal kui ka taevas. Ja ta on teid, kes enne olite
temast võõrdunud ja oma meelsuse poolest vaenlased, tehes kurja,
nüüd ka lepitanud oma lihalikus ihus surma läbi, et seada teid
pühadena, veatuina ja laitmatuina enese ette, kui te aga jääte ususse
hästi rajatuina ja kindlaina aga lase endid ära pöörata evangeeliumi
lootusest, mida te olete kuulnud ja mis on kuulutatud kõigele
loodule taeva all ja mille teeni- jaks mina, Paulus, olen saanud
- Koloslastele 1: 20-23. Siin öeldakse seda, et "kui jääte usku"
ehk siis inimese hing peab olema lõpuni Kristuse oma ega tohi alla
anda. Sest patt on olemuselt seadusetus. Piibel ütleb, et see
on seadusetus, see on mäss Jumala vastu. 1 Johannese 3:4 ütleb:
"Igaüks, kes pattu teeb, teeb ka seda, mis on käsu vastu ja patt
on see, mis on käsu vastu." Pöördumine tähendab seda, et
pannakse maha relvad, mida on kasutatud mässus ja võitluses
Jumala armu vastu. Meie, inimeste mõtetes on nii palju arvamusi,
ühel üks ja teisel teine, kui mõelge neid lõpuhetki, kui tuleme
Vabastaja juurde, siis pole arvamustel mingit kaalu.
Ainus, mis peab vett, on Jumala Sõna. Ehk siis kui sa pole olnud
kuulekas Jumala Sõnale ega seda vastu võtnud nii, nagu see on
kirjutatud, siis on raske pääseda Jumala riiki. Piibel ütleb, et kui
sa ei sünni uuesti ülevalt, siis sa ei päri jumalariiki. Siis pole
inimese arvamustel enam väärtust, kui avastatakse, et ei saagi
taevasse sisse, kuhu on igatsetud. On äärmiselt tähtis, et inimene
loobub oma relvadest, oma arvamustest. Loobub kommetest,
mis sõdivad Jumala Sõna ja hinge vastu. Nii tehes saab südamesse
selle vabaduse, mille Jeesuse veri on võimalikuks teinud. Võtab kaua
aega, enne kui inimene jõuab oma elus Kristuse rahu ja meelevalla
niiöelda mõjutuspiirkonda. Peaks mõtlema, et mis on minu elus see,
mis takistab elus Jumala rahu ja õnnistust. Tihtipeale võivad need
olla inimeste arvamused. Ja need arvamused seovad inimese hinge
nii, et sinna ei tulegi Jumala rahu ega Jumala õnnistus, sest
oma arvamus on nii palju võimsam ega anna Jumala Vaimule mingit
võimalust inimese elus. Tuleks mõista, et peaks olema nagu Maarja
Jeesuse jalgade juures. Piibel ütleb, et on õige hoiak viibida
Jeesuse jalgade juures: panna maha relvad, panna maha arvamused,
öelda: "Issand, sina tead kõik." Tule minu südamesse, tahan vastu
võtta õnnistuse, nagu sa oled seda mõelnud. Jeesuse nimel.
Paljude usklike puhul ei ulatu see rahutunne kaugemale tundest, et
nad on saanud patud andeks. Seepärast on nende isiklikule
usule omane see, et nad on ärrituvad ja rahutud ning ka
koguduse keskel tekitavad nad aina rahutust ja riidu. Ja see on
päris kurb, kui inimene riidleb ja seeläbi põhjustab hävingut Jumala
koguduses. See tähendab seda, et neis on puudulik Jumala rahu ning
neid ärritab ka see, et teised kogevad Jumala rahu jne...
Kui mõtleme teemat nagu inimese meel - meel on nagu võitlusväli -
seal toimuvad pigem võitlused. Kui mõtleme seda ajastut, kus me
tänapäeval elame, siis on see selline humanismi ja hooruse
ajastu. Mõelgem televiisori peale selle saadetega, millist vale
maailmapilti see toodab, see on kohutav. Tavalist telesaadet ei
suuda enam vaadata - tapmine, hävitamine. Inimesed ei suuda enam
millestki muust rääkida kui seksist ja hoorusest. Ehk siis saatan on
väga vihane ja eksitab, nagu Piibel ütleb, ka äravalituid. See hooruse
ajastu, kus me tänapäeval elame, on nii väljakannatamatu - mõelge
näiteks Loti peale, kes läks Soodomasse - Piibel ütleb, et
ta oma pühaduses kannatas patu keskel. Selline on ka meie ajastu
tänapäeval. Mõtle, kuidas Piibel hoiatab kord korra järel, et
hoorajal inimesel ei ole tulevikku ehk siis hooraja inimene ei saa
kunagi pärida taevariiki. Seetõttu on ohtlik elada patus ning teha
pattu. Piibel ütleb: näiteks üks käskudest, et ära riku abielu!
Siis Jumala tahe on, et abielud on korras: et inimesed armastavad
teineteist. Kuid kõik ajalehed, telesaated külvavad inimese ellu
hoorust ja inimesed lõikavad neid vilju. Ainus tee pääseda sellest
vabaks on tulla Jeesuse juurde. Piibel ütleb, et abielurikkumine
on üks kõige halvematest pattudest inimese elus. Sõna on alguse
saanud ladina keelest, kus see tähendab "kõduneda, pilgata, teha
ebapuhtaks või jõuetuks." Ja see patt on nii masendav, et juutide
seaduse järgi mõisteti selle eest surma. Samuti oli roomlastel selle
patu palgaks surm. Samuti kreeka- laste seaduse järgi oli surmaotsus.
Jumala Sõna seaduse järgi on karistus vaimulik surm. Piibel
ütleb, et see, kes himustab, on elavalt surnud - 1. Timot. 5:6 ja
patu palk on surm - Room 6: 23. Seepärast peame
puhastama oma südame ja hoidma seda puhtana kõikidest lihalikest
himudest, muidu see rahu, mis tuleb Jumala maailmast, ei tule
sinu südamesse. Jumala abi tuleb inimese ellu, kui ta tahab elada
õigesti ja hoida oma südant puhtana. Tänu Jumalale!
On olemas viise, kuidas inimene võib siin maailmas vältida patu-
tegemist. See on, et toome kogu elu, oma meeled, südamed, kõik
Kristusele ja õpime käituma elus nii, et loeme Piiblit, palvetame-
see on see õnnistus, mis toob puhtuse inimese ellu.
Ka see, et me armastame Jumala Sõna - seda lugedes ja uurides
saame jõudu ja abi oma ellu. Need, kes armastavad Jumala Sõna
ning otsivad seda: tahavad elada selle järgi, nad saavad nägema
ja kogema, et nende südames kasvab Vaimu viljana kasvav Jumala rahu
ning nad saavad paljudele õnnistuseks olema.
Raske on, lohutamatu see tee, pisaradki kaugele kurbust silmist
ei vii. Nagu terav torge südamest läbi käib: miks torm juba ei rauge
ega hommik ei paista. Veelgi kõnnib edasi võitja: ka
tuules ja tuisus, veelgi kõnnib edasi võitja, aina edasi.
Siis, kui jõudu enam polnud, maha kukkusid ja langesid, su
lootus kustus pimedusse. Kuskilt siiski jõud tulvas su sisse
- sa ei jäänud kunagi üksi, sind kantakse läbi.
Veelgi kõnnib edasi võitja, ka tuules ja tuisus, veelgi kõnnib
edasi võitja, aina edasi.
Mõõtmatu jõud on Jumala armastus -seda ei suuda tormidki kustutada,
isegi surm mitte. Veelgi kõnnib edasi võitja,
tuules ja tuisus, kõnnib võitja, üha edasi.
Veelgi kõnnib edasi võitja, ka tuules ja tormis, veelgi kõnnib
edasi võitja, aina edasi...
Muusika oli mu elus juba noorena tähtis ja tantsumuusika tegemisest
sai minu amet. See amet oli minu igatsus juba poisikesest peale,
kuid siis tuli sellesse teine "noot" ja nagu ühes laulus on,
et Jumala sõrmejäeljed - Jumal tuli ja muutis minu plaanid oma
plaanideks. Ennekõike sai see alguse sellest, et ma olen saanud
kogeda Jeesuse armastust oma elus. Olen võtnud Ta vastu, olen rõõmus
selle üle, et olen uuesti sündinud, saanud Jumala kingitusena pääste
Jeesuses ning seda tahan rääkida nende laulude ja väikese tunnituse
kaudu, sulle, hea kuulja. On öeldud, et Jumal kutsub inimest
kaks või kolm korda tema elu jooksul ja mäletan, et päris
väikese poisina - mul olid uskli- kud vanemad - tean seda, et olen
palvete laps ja et see kutse, mis minu ellu tuli, oli minu arusaamist
mööda see kolmas kord. Olen tihti öelnud, et arm oli minu suhtes
suur ja tänan selle eest Jumalat, et sain selle valiku teha ja need
palved said kuuldud ja vastatud. Kuid siiski, kui Jumal kutsus mind
kolmandat korda, siis oleksin võinud ka teise valiku teha ja
jätkata seda teed, mida selle ajani olin kulgenud. Õnneks valisin
Jeesuse armu ja sellest algas minu uus elu Kristuses. Usk - see on
rõõmusõnum ja sõnum sellest, mis Jumal meie eest on teinud
Jeesuse kaudu. See pole selline sõnum, et tõmbame mütsi kõrvadele
ja rätiku pähe ja suu virilaks - ei! See on vägev rõõmusõnum!
Kuigi Jumal viib meid selleni tihti ahastuse kaudu, on siiski
selle põhiolemus üleloomulik rõõm ja rahu. See üllatas mind ja
kindlasti ka sind vahel. Tänan Issandat selle eest, et saan olla
usklik. Kui mõelda usku ja seda maailma, et praegu täituvad kõik
prohvetite ennustused ja meil on eesmärk silma ees ehk kui me
käime Kristuses, siis meil läheb hästi. Ehk nagu Peetrus kirjutab,
et te saavutate usu eesmärgi - hinge päästmise. See oli super,
tänu Jumalale! Rõõm täidab ka nüüd minu südame ja ei saa muud öelda
kui tänu Jumalale! Tema on seda teinud ja Tema on selle kingi
andnud meile kõigile, küsimus on vaid selles, kas inimene võtab
selle kingi vastu. Meil, sõna kuulutajatel on see valu ja palve,
et kui praegusel ajal paljudel inimestel on vaimulikud asjad
halvasti ning tundub, et nad on sellise põrumise läbi teinud, et
neid ei huvita enam nii palju tulla kogudusse ega jumalateenistu-
sele, kuigi on ka erandeid. See on siiski palve, et Jumal saaks
inimestele rääkida, saata inimesi ning saaks aidata neil elus jalule
tõusta ja edasi minna. Keegi pole lootusetu ja kellegi kohta ei saa
öelda, et ta on lootusetu - Jumal tõstab jälle püsti. On palju
olukordi ja tunnistusi, et Jumala abi ja töö on üle meie arusaamise.
Jumal tõesti sekkub asjadesse. Minu laulud on nüüd Jumala armust
ja Tema austuseks ning ennekõike see, et tunnen vastutust lauldes ja
oma elus, ma ei tundnud seda siis, kui olin restoranides laulmas.
Olin seal vaid meelelahutust tegemas, mis tõi vale meelerahu.
Kuid nagu Pauluski tõdes, et evangeeliumi kuulutus, olgu see
siis laulmine või rääkimine, see on tähtis ülesanne. Nüüd tunnen,
et pean seda tegema alandlikkuses ja palves Jumala ees. Palvetades
seda, et Jumal saaks nende laulude kaudu kuuljaid puudutada. See ei
tulnud meeldegi siis, kui laulsin selleks, et inimeste tundeid "üles
kloppida". Ei tahaks seda enam tagasi, ükskõik kui suurt au ja
mainet mulle pakutaks. Kui küsid, et mis vahe seal on, siis see on
nüüd minu töö Jumalale - see talent, millega teenin Jumalat
ja inimesi. Nii on ja imestan, kuidas Jumal on saanud mind
edasi viia. Nüüd, sõber, on sul võimalus
oma huvi üles näidata ja teha evageeliumitööd üle kogu maa.
Võid helistada ekraanil olevale numbrile, mis on 0600 10077.
Selle kõne hind on vaid 9 eurot 85 senti pluss kohalik kõnetasu.
Sellega oled kaasas võitmas hingi Soomes ja Eestis. Tänan sind
toetuse eest. Jumal õnnistagu sind!
Olen rändur, lähen ühest maailmast teise, paremasse
seal pole vaeva ega haigust, on matkapäevad helged.
Seal saan näha Taevast Isa, ei ole enam muret maal
Lähen teispoolsusesse võitjana ja olen lõpuks ometi kodus.
Pea kõlab laul vabadusest, saan seal rahu oma hinge
Sinu aus suures saan kaasas olla igavesti.
Saan nägema armast Vabastajat, kes kord suri minu eest.
Lähen teispoolsusesse võitjana ja olen lõpuks ometi kodus.
Saan nägema armast Vabastajat, kes kord suri minu eest.
lähen teispoolsusesse võitjana ja lõpuks ometi olen kodus.